stanford-oval/wikipedia huggingface dataset:
เอสวีจี
ความปลอดภัย

เนื่องจาก SVG เป็นรูปแบบเอกสาร ซึ่งคล้ายกับ HTML จึงทำให้ HTML สามารถโฮสต์สคริปต์หรือ CSS ได้ นี่เป็นปัญหาเมื่อผู้โจมตีสามารถอัปโหลดไฟล์ SVG ไปยังเว็บไซต์ เช่น รูปโปรไฟล์ และไฟล์นั้นถือเป็นภาพปกติ แต่มีเนื้อหาที่เป็นอันตราย  ตัวอย่างเช่น หากไฟล์ SVG ถูกปรับใช้เป็นภาพพื้นหลัง CSS หรือโลโก้บนเว็บไซต์บางแห่ง หรือในแกลเลอรีรูปภาพบางแห่ง เมื่อรูปภาพถูกโหลดในเบราว์เซอร์ ไฟล์นั้นจะเปิดใช้งานสคริปต์หรือเนื้อหาอื่นๆ สิ่งนี้สามารถล็อคเบราว์เซอร์ (การโจมตีหัวเราะพันล้าน) แต่ยังอาจนำไปสู่ การฉีด HTML และการโจมตี สคริปต์ข้ามไซต์ W3C จึงกำหนดข้อกำหนดบางประการเมื่อมีการใช้ SVG สำหรับรูปภาพ: SVG Security
W3C ระบุว่า Inline SVG (ไฟล์ SVG ที่โหลดบนเว็บไซต์) ถือว่ามีความเสี่ยงด้านความปลอดภัยน้อยกว่า เนื่องจากเนื้อหาเป็นส่วนหนึ่งของเอกสารที่มีขนาดใหญ่กว่า ดังนั้นการเขียนสคริปต์และ CSS จึงไม่ใช่เรื่องที่ไม่คาดคิด
งานที่เกี่ยวข้อง

มาตรฐาน MPEG-4 ตอนที่ 20 - การแสดงฉากแอปพลิเคชันน้ำหนักเบา (LASeR) และรูปแบบการรวมกลุ่มอย่างง่าย (SAF) อิงจาก SVG Tiny  ได้รับการพัฒนาโดย MPEG ( ISO/IEC JTC 1 /SC29/WG11) และเผยแพร่เป็น ISO/IEC 14496-20:2006  ความสามารถของ SVG ได้รับการปรับปรุงใน MPEG-4 ตอนที่ 20 ด้วยคุณสมบัติหลักสำหรับบริการมือถือ เช่น การอัปเดตแบบไดนามิก การเข้ารหัสไบนารี การแสดงแบบอักษรที่ล้ำสมัย  SVG ยังได้รับการรองรับใน MPEG-4 ตอนที่ 11 ใน รูปแบบ Extensible MPEG-4 Textual (XMT) ซึ่งเป็นการแสดงข้อความของเนื้อหามัลติมีเดีย MPEG-4 โดยใช้ XML
ดูเพิ่ม

องค์ประกอบแคนวาส
เปรียบเทียบรูปแบบไฟล์กราฟิก
การเปรียบเทียบซอฟต์แวร์แปลงแรสเตอร์เป็นเวกเตอร์
การเปรียบเทียบโปรแกรมแก้ไขกราฟิกแบบเวกเตอร์
คอมพิวเตอร์กราฟิกส์
เมตาไฟล์กราฟิกคอมพิวเตอร์
รูปแบบไฟล์ภาพ
ความละเอียดอิสระ
แหล่งข้อมูลอื่น

W3C SVG page specifications, list of implementations
W3C SVG primer W3C Primer (ฉบับร่าง) under auspices of SVG Interest Group
MDN - SVG: Scalable Vector Graphics
แม่แบบ:W3C Standardsแม่แบบ:Vector graphics markup languagesแม่แบบ:Graphics file formatsแม่แบบ:SVG Pluginsแม่แบบ:Web interfaces
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภาพนี้แสดงให้เห็นถึงความแตกต่างระหว่างภาพบิตแมปและภาพเวกเตอร์ ภาพบิตแมปประกอบด้วยชุดพิกเซลคงที่ ในขณะที่ภาพเวกเตอร์ประกอบด้วยชุดรูปร่างคงที่ การปรับขนาดภาพบิตแมปจะแสดงพิกเซล ในขณะที่การปรับขนาดภาพเวกเตอร์จะรักษารูปร่างไว้
เอื้องหมายนา

| เอื้องหมายนา |
| --- | --- |

ดอกเอื้องหมายนา (Costus speciosus)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Zingiberales
วงศ์:: Costaceae
สกุล:: Costus
สปีชีส์:: C.  speciosus
ชื่อทวินาม
Costus speciosus (J.Konig) Sm.

ภาพวาด – เอื้องหมายนา
เอื้องหมายนา (ชื่อวิทยาศาสตร์: Costus speciosus, หรือ Cheilocostus speciosus; อังกฤษ: Indian Head Ginger) หรือ เอื้องเพชรม้า เป็นพืชล้มลุกอายุหลายฤดู จัดอยู่ในวงศ์เอื้องหมายนา ชอบขึ้นในที่ชื้นแฉะ มีเหง้าใต้ดิน ใช้เป็นไม้ประดับได้ เจริญได้ดีทั้งในที่ได้รับร่มเงาบ้าง หรือกลางแสงแดดจัดที่มีความชื้นสูง เอื้องหมายนาเป็นพืชมีถิ่นกำเนิดในเขตร้อนและเป็นพืชประจำถิ่นในประเทศอินเดีย ภูมิภาคเอเชียตะวันออกเฉียงใต้ จนถึงเกาะนิวกินี
ลักษณะทั่วไป

ลำต้นมีเส้นผ่านศูนย์กลางระหว่าง 9.1–15.1 มิลลิเมตร สูง 1.5–2 เมตร อวบน้ำ ต้นเกลี้ยงหรือมีขนปกคลุม  เหง้าใต้ดินสะสมอาหาร กาบใบปิด โอบรอบลำต้น มีสีแดงหรือสีน้ำตาลแดง ใบของเอื้องหมายนาเป็นใบเดี่ยว ออกเวียนสลับ รูปร่างกึ่งรูปขอบขนานกึ่งรูปหอก (oblong - lanceolate) ปลายใบเรียวแหลม ใบกว้าง 6–8 เซนติเมตร ยาว 20.5–29.6 เซนติเมตร ใต้ใบมีขนละเอียดสีขาวคล้ายกำมะหยี่ โคนใบแผ่เป็นกาบสีเขียวหรือสีน้ำตาลแดงหุ้มลำต้น ดอกของเอื้องหมายนาออกเป็นช่อที่ปลายยอด ช่อดอกตั้งตรง ดอกตูมจะมีกาบสีแดงคล้ำหุ้มอยู่ ดอกติดกันแน่น ดอกย่อยเป็นรูปกรวยสีขาวมี 3 กลีบ กลีบหนึ่งมีขนาดโตและกว้างเป็นจะงอย ดอยเอื้องหมายนาจะทยอยบานครั้งละ 1–2 ดอก ในช่วงเดือนสิงหาคมถึงพฤศจิกายน ส่วนฝักและผลเมื่อสุกจะเป็นรูปไข่มีสีแดงสด เมล็ดมีสีดำ เยื่อหุ้มเมล็ดสีขาว ผลแห้งแตกได้ ขยายพันธุ์โดยการแบ่งกอ หรือเพาะเมล็ด  พบกระจายทั่วไปตั้งแต่อินเดีย เอเชียตะวันออกเฉียงใต้ และมีพบในอเมริกาใต้
ประโยชน์

เหง้าเป็นหัวมีแป้ง 60% ใช้เป็นอาหารได้ มีเส้นใยมาก ในประเทศมาเลเซีย อินเดีย และฟิลิปปินส์ใช้หน่ออ่อนใส่แกง เป็นผัก เหง้าและเมล็ดมีสารไดออสจีนิน ซึ่งมีฤทธิ์คล้ายฮอร์โมนเพศหญิง และเป็นสารตั้งต้นในการสังเคราะห์ยาสเตอรอยด์ เมล็ดมีกรดไขมันที่มีกลิ่นหอม เหง้าสดจะมีพิษ เมื่อบริโภคในปริมาณมากจะทำให้อาเจียน ท้องร่วงรุนแรง และทำให้แท้งเนื่องจากการที่มีฤทธิ์ต้านการฝังตัวของตัวอ่อนที่ผนังมดลูก วิธีลดพิษคือต้องทำให้สุกก่อน  ในมาเลเซียใช้ต้นเอื้องหมายนาในพิธีกรรมต่างๆ
เหง้าสด – มีรสฉุน เย็นจัด สามารถใช้ตำพอกบริเวณสะดือ รักษาโรคท้องมาน  ใช้ขับปัสสาวะ เป็นยาถ่าย แก้ตกขาว บวมน้ำ ฆ่าพยาธิ รักษาโรคติดเชื้อในทางเดินปัสสาวะ แผลอักเสบบวมมีหนอง และฆ่าพยาธิ  น้ำคั้นจากหัวสดใช้เป็นยาขับลม ใช้เป็นยาแก้วิงเวียน   เหง้ากินกับหมากแก้ไอ
ราก – เป็นยาขม ขับเสมหะ ขับพยาธิ แก้ไอ แก้โรคผิวหนัง
ใบ – แก้ไข้ น้ำคั้นจากใบและยอดอ่อนใช้รักษาโรคตาและหู น้ำต้มใบและใบขยี้ละเอียดใช้ทาภายนอก รักษาโรคผิวหนังและลดไข้
นิยมตัดประดับแจกันทั้งต้นที่มีช่อดอก เนื่องจากมีความสวยงามทั้งต้นและกาบประดับ นอกจากนี้ยังปลูกเป็นไม้ประดับได้อีกด้วย
เอาส่วนของดอก ใบและเหง้ามาบดให้ละเอียดผสมน้ำแล้วนำไปลาดเทลงแปลงนาที่มีการระบาดของหอยเชอรี่จะได้ผลดี เนื่องจากเอื้องหมายนามีสาร แทนนิน  ทำให้หอยตายได้ ไข่ฝ่อ
ชื่อท้องถิ่น

ชื่อ "เอื้องหมายนา" มีที่มาจากประเพณีการสู่ขวัญควาย เนื่องจากชาวนาได้ดุด่า ทุบตีควายระหว่างการไถพรวนในฤดูการทำงาน เมื่อต้นกล้าโตเต็มที่สามารถถอนกล้าไปดำนาแล้วนั้นเป็นอันสิ้นสุดสำหรับการใช้แรงงานของควาย จากนั้นชาวนาก็จะขอขมาลาโทษจากควาย หรือที่เรียกว่า "สู่ขวัญควาย" ซึ่งในพิธีจะมีการนำต้นเอื้องหมายนา ไปปักไว้ 4 ทิศของบริเวณพื้นที่นาของตนเองที่เป็นเจ้าของ เอื้องหมายนาที่ปักไว้นี้มีประโยชน์คือ ป้องกันวัชพืชของต้นข้าว เช่น เพลี้ย บั่ว ที่จะมาทำลายต้นข้าว เมื่อป้องกันวัชพืชเหล่านี้ได้ต้นข้าวจะออกรวงดี จึงเป็นที่มาของชื่อ "เอื้องหมายนา"
ในแต่ละท้องถิ่นก็จะมีชื่อเรียกที่แตกต่างกันไป ดังนี้
แม่ฮ่องสอน/ชาวกะเหรี่ยง – ชู้ไลบ้อง, ชูเลโบ
ภาคกลาง – เอื้องเพ็ดม้า
ภาคใต้ – เอื้องใหญ่, บันไดสวรรค์
นครศรีธรรมราช – เอื้องช้าง
ยะลา – เอื้องต้น
ดอกเอื้องหมายนา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอื้องหมายนา
(อังกฤษ) Costus speciosus โดย Floridata
เอื้อง หมายนา  ถามคุณตาทวดอายุ104ปี   แกบอกว่า สมัยโบราณ  เขาจับจองที่ทำ ตามข้างๆลำห้วย  มักจะใช้กอเอื้องนี้ไปปลูกตามแดน หรือบอกแดน คนกับคนอื่นว่า ของเขาอยู่จากต้นเอื้องนี้ไปหาต้นนี้ 
คือหมายเขตแดน นานั่นอง บางคนขุดไปปลูกตามมุมเขต  จึงเรียกกันว่าเอื้องหมายที่นา  คนต่อๆมาเรียกสั้นๆว่าเอื้องหมายนา
เอเชียโฮเต็ล

| --- | --- |
ประเภท: การท่องเที่ยวและสันทนาการ
อุตสาหกรรม: บริการ
รูปแบบ: บริษัทมหาชน SET:ASIA
ก่อตั้ง: พ.ศ. 2509
สำนักงานใหญ่: 296 ถนนพญาไท แขวงถนนเพชรบุรี เขตราชเทวี กทม.
บุคลากรหลัก: นาย ปิยะวุฒ เสนาภู่พิทักษ์​ ประธานกรรมการ
เว็บไซต์: http://www.asiahotel.co.th
บริษัท เอเชียโฮเต็ล จำกัด (มหาชน) (อังกฤษ: ASIA HOTEL PUBLIC COMPANY LIMITED ชื่อย่อ:ASIA)  บริษัทประกอบธุรกิจโรงแรมเมื่อปี 2509 โดยกลุ่มตระกูลเตชะหรูวิจิตร ด้วยทุนจดทะเบียน 17 ล้านบาท โดยซื้อที่ดินบริเวณริมถนนพญาไท เนื้อที่ประมาณ 2 ไร่ เพื่อก่อสร้างโรงแรมสูง 9 ชั้น ต่อมาปี 2515 เพื่อประกอบธุรกิจโรงแรม “โรงแรมเอเชียพัทยา” ที่เขาพระตำหนัก หาดพัทยา ชลบุรี ในช่วงปี 2529-2530 บริษัทได้มีการขยายต่อเติมและปรับปรุงอาคารโรงแรมเอเชีย เป็นโรงแรมขนาดห้องพัก 601 ห้อง พร้อมห้องจัดเลี้ยงและภัตตาคาร ต่อมาในปี 2532 บริษัทได้เข้าจดทะเบียนเป็นบริษัทรับอนุญาตอยู่ในตลาดหลักทรัพย์แห่งประเทศไทย
ในปี 2535 บริษัทลงทุนก่อตั้งบริษัท เอเชีย แอร์พอร์ทโฮเต็ล จำกัด (AA) เพื่อประกอบธุรกิจโรงแรม ภัตตาคารและ  Service Apartment  มีชื่อว่า “ โรงแรมเอเชียแอร์พอร์ท ”  ตั้งอยู่ ตำบลคูคต อำเภอลำลูกกา จังหวัดปทุมธานี ห่างจากท่าอากาศยานกรุงเทพ(สนามบินดอนเมือง) ประมาณ 3 กิโลเมตร และในช่วงวันที่ 15 ธันวาคม พ.ศ. 2535 บริษัทได้จดทะเบียนแปรสภาพเป็นบริษัทมหาชน
ปัจจุบันบริษัทมีการประกอบธุรกิจในกลุ่มธุรกิจ 2 กลุ่ม คือ กลุ่มธุรกิจโรงแรมและภัตตาคาร และกลุ่มธุรกิจให้เช่าช่วงพื้นที่
เอิร์ลแห่งอินเวอร์นิส

| เอิร์ลแห่งอินเวอร์นีส |
| --- | --- |
ตราอาร์มประจำพระอิสริยยศของเจ้าชายแอนดรูว์
เจ้าชายแอนดรูว์ ดยุกแห่งยอร์ก เอิร์ลแห่งอินเวอร์นิสพระองค์ปัจจุบัน
สถาปนา: ค.ศ. 1801
องค์แรก: เจ้าชายออกัสตัส เฟรเดอริก
องค์ปัจจุบัน: เจ้าชายแอนดรูว์ ดยุกแห่งยอร์ก
เอิร์ลแห่งอินเวอร์นิส (อังกฤษ: Earl of Inverness) เป็นบรรดาศักดิ์ชั้นเอิร์ล พบการสถาปนาครั้งแรกในปีค.ศ. 1718 โดยเป็นบรรดาศักดิ์จาโคไบต์แห่งสกอตแลนด์ จนถึงสิ้นสุดราว ค.ศ. 1740 เนื่องจากไม่มีบุตรสืบตระกูล สำหรับในบรรดาศักดิ์สหราชอาณาจักรได้มีการสถาปนาขึ้นหลายครั้ง ซึ่งมักจะเป็นบรรดาศักดิ์รองสำหรับเฉลิมพระนามสมาชิกพระราชวงศ์ โดยครั้งแรกสถาปนาขึ้นเพื่อเจ้าชายออกัสตัส เฟรเดอริก ดยุกแห่งซัสเซกซ์ พระราชโอรสลำดับที่ 6 ในพระเจ้าจอร์จที่ 3 จนกระทั่งสิ้นพระชนม์ พระชายาลำดับที่สองของพระองค์ได้รับการสถาปนาขึ้นเป็นดัชเชสแห่งอิเวอร์นีส ซึ่งต่อมาสิ้นสุดลงเมื่อสิ้นพระชนม์
การสถาปนาครั้งถัดไปพระราชทานให้แก่เจ้าชายจอร์จ (ต่อมาคือพระเจ้าจอร์จที่ 5) พระโอรสลำดับที่ 2 ของเจ้าชายอัลเบิร์ต เอ็ดเวิร์ด เจ้าชายแห่งเวลส์ (ต่อมาคือพระเจ้าเอ็ดเวิร์ดที่ 7 และพระราชนัดดาของสมเด็จพระราชินีนาถวิกตอเรีย โดยเป็นบรรดาศักดิ์รองจากดยุกแห่งยอร์ก ต่อมาเมื่อเจ้าชายจอร์จเสด็จขึ้นครองราชสมบัติในปีค.ศ. 1910 ต่อจากพระราชบิดา บรรดาศักดิ์เหล่านี้จึงผนวกเข้ากับพระมหากษัตริย์โดยปริยาย
บรรดาศักดิ์นี้ได้ถูกสถาปนาครั้งต่อมาเมื่อค.ศ. 1920 เพื่อเป็นบรรดาศักดิ์รองสำหรับเจ้าชายอัลเบิร์ต (พระราชโอรสพระองค์รองในพระเจ้าจอร์จที่ 5) ซึ่งได้รับการสถาปนาเป็นดยุกแห่งยอร์กในเวลาเดียวกันด้วย บรรดาศักดิ์นี้ถูกผนวกเข้ากับพระมหากษัตริย์เมื่อเจ้าชายอัลเบิร์ตเสด็จขึ้นครองราชย์ต่อจากพระเชษฐาในปีค.ศ. 1936 เป็นพระเจ้าจอร์จที่ 6
ในปัจจุบันได้มีการสถาปนาบรรดาศักดิ์นี้ครั้งล่าสุดเมื่อค.ศ. 1986 เป็นบรรดาศักดิ์รองให้กับเจ้าชายแอนดรูว์ ดยุกแห่งยอร์ก พระราชโอรสพระองค์รองในสมเด็จพระราชินีนาถเอลิซาเบธที่ 2 ควบคู่กับบรรดาศักดิ์บารอนแห่งคริเรย์
ใน ค.ศ. 2019 พลเมืองบางส่วนในอินเวอร์นิสเริ่มแคมเปญถอนฐานันดรศักดิ์ของพระองค์ โดยระบุว่า "เป็นเรื่องไม่เหมาะสมที่เจ้าชายแอนดรูว์มีส่วนเกี่ยวข้องกับเมืองที่สวยงามของเรา" ต่อมาใน ค.ศ. 2022 มีการเรียกร้องให้ถอนฐานันดรศักดิ์นี้อีกครั้ง
รายพระนาม > สมัยแรก (ค.ศ. 1801)

| เอิร์ลแห่งอินเวอร์นิส | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายออกัสตัส เฟรเดอริก ราชวงศ์ฮันโนเฟอร์ 1801–1843  ดยุกแห่งซัสเซกซ์ และ บารอนอาร์กโลว์ (1801) |  |  | 27 มกราคม 1773 พระราชวังบักกิงแฮม, ลอนดอน พระราชโอรสในสมเด็จพระเจ้าจอร์จที่ 3 กับสมเด็จพระราชินีชาร์ล็อตต์ | 4 เมษายน 1793  เลดีออกัสตา เมอร์เรย์ พระโอรสธิดา 2 พระองค์  2 พฤษภาคม 1831 เลดีเซซิเลีย อันเดอร์วูด ไม่มีพระโอรสและธิดา | 21 เมษายน 1843 พระราชวังเคนซิงตัน, ลอนดอน พระชนมายุ 70 พรรษา |
เนื่องจากเจ้าชายออกัสตัส เฟรเดอริกได้เสกสมรสกับเลดีออกัสตา เมอร์เรย์ และมีพระโอรสธิดาด้วยกัน 2 พระองค์ ซึ่งต่อมาได้ถูกประกาศให้เป็นโมฆะสืบเนื่องจากพระราชบัญญัติการสมรสของพระราชวงศ์ ค.ศ. 1772 และต่อมาบรรดาศักดิ์ทั้งหลายได้สิ้นสุดลงเมื่อสิ้นพระชนม์
รายพระนาม > สมัยที่ 2 (ค.ศ. 1892)

| เอิร์ลแห่งอินเวอร์นิส | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายจอร์จ ราชวงศ์ซัคเซิน-โคบวร์คและโกทา 1892–1910 ดยุกแห่งยอร์ก และ บารอนคิลลาร์นีย์ (1892); เจ้าชายแห่งเวลส์, ดยุกแห่งคอร์นวอลล์, และ ดยุกแห่งรอธซี (1901) |  |  | 3 มิถุนายน 1865 พระตำหนักมาร์ลโบโรห์ พระราชโอรสในสมเด็จพระเจ้าเอ็ดเวิร์ดที่ 7 และสมเด็จพระราชินีอเล็กซานดรา | เจ้าหญิงวิกตอเรีย แมรีแห่งเท็ก 6 กรกฎาคม 1893 พระโอรส-ธิดา 6 พระองค์ | 20 มกราคม 1936 ตำหนักซานดริงแฮม, ซานดริงแฮม พระชนมายุ 70 พรรษา |
เจ้าชายจอร์จได้ขึ้นเสวยราชย์เป็น สมเด็จพระเจ้าจอร์จที่ 5 ในปีค.ศ. 1910 เมื่อพระราชบิดาเสด็จสวรรคต และบรรดาศักดิ์นี้ผนวกเข้ากับพระมหากษัตริย์
รายพระนาม > สมัยที่ 3 (ค.ศ. 1920)

| เอิร์ลแห่งอินเวอร์นิส | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายอัลเบิร์ต ราชวงศ์วินด์เซอร์ 1920–1936  ดยุกแห่งยอร์ก และ บารอนคิลลาร์นีย์ (1920) |  |  | 14 ธันวาคม 1895 ตำหนักซานดริงแฮม, ซานดริงแฮม พระราชโอรสในสมเด็จพระเจ้าจอร์จที่ 5 และสมเด็จพระราชินีแมรี | เลดีเอลิซาเบธ โบวส์-ลีออน 26 เมษายน 1923 พระธิดา 2 พระองค์ | 6 กุมภาพันธ์ 1952 ตำหนักซานดริงแฮม, ซานดริงแฮม พระชนมายุ 56 พรรษา |
เจ้าชายอัลเบิร์ตได้ขึ้นเสวยราชย์เป็น สมเด็จพระเจ้าจอร์จที่ 6 ในปี ค.ศ. 1936 หลังจากที่พระเชษฐาทรงสละราชสมบัติ ทำให้บรรดาศักดิ์นี้ผนวกเข้ากับพระมหากษัตริย์
รายพระนาม > สมัยที่ 4 (ค.ศ. 1986)

| เอิร์ลแห่งอินเวอร์นิส | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายแอนดรูว์ ราชวงศ์วินด์เซอร์ 1986–ปัจจุบัน ดยุกแห่งยอร์ก และ บารอนคิลลีลี (1986) |  |  | 19 กุมภาพันธ์ 1960 พระราชวังบักกิงแฮม พระราชโอรสในสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ | ซาราห์ เฟอร์กูสัน 23 กรกฎาคม 1986 – 30 พฤษภาคม 1996 (หย่า) พระธิดา 2 พระองค์ |  –   พระชนมายุ 64 ปี 321 วัน |
ดูเพิ่ม

บรรดาศักดิ์อังกฤษ
รายชื่อตำแหน่งดยุกและขุนนางสืบตระกูลของหมู่เกาะอังกฤษ
| ด ค กบรรดาศักดิ์ในพระราชวงศ์อังกฤษ |
| --- | --- |
 พระมหากษัตริย์ พระราชสวามีและพระอัครมเหสี  เจ้าชาย  เจ้าหญิง  บรรดาศักดิ์ขุนนางในราชวงศ์  เจ้าชายและเจ้าหญิงแห่งเวลส์  ดยุกและดัชเชสแห่งคอร์นวอลล์  ดยุกแห่งรอธซี  พระราชกุมารี  ดยุกและดัชเชสแห่งยอร์ก  ดยุกและดัชเชสแห่งกลอสเตอร์  ดยุกและดัชเชสแห่งเคนต์  ดยุกแห่งเคมบริดจ์  ดยุกและดัชเชสแห่งเอดินบะระ  ดยุกแห่งซัสเซกซ์ 
พ้นสมัยพระราชทาน:  สมเด็จพระราชชนนี  ดยุกแห่งออลบานี  ดยุกแห่งแคลเรนซ์  ดยุกและดัชเชสแห่งคัมบาร์ลันด์  ดยุกแห่งคอนน็อตและสแตรธเอิร์น  ดยุกแห่งวินด์เซอร์  ดยุกแห่งยอร์กและออลบานี  ดยุกแห่งคัมบาร์ลันด์และสแตรธเอิร์น  ดยุกแห่งคัมบาร์ลันด์และเทวิอ็อตเดล  ดยุกแห่งแคลเรนซ์และเซนต์แอนดรูวส์  ดยุกแห่งแคลเรนซ์และเอวอนเดล  ดยุกแห่งกลอสเตอร์และเอดินบะระ  ดยุกแห่งเคนต์และสแตรธเอิร์น 
 กษัตริย์แห่งสหราชอาณาจักร  ราชวงศ์อังกฤษ  ขุนนางอังกฤษ
เอเค-104

|  เอเค-104  |
| --- | --- |
เอเค-104 คาร์บิน ติดตั้งด้วยศูนย์ปืนเรดดอตบนพิคาทินนีเรล และท่อเก็บเสียงปืนพีบีเอส-1 ที่ติดอยู่กับลำกล้องปืน
ชนิด: ปืนเล็กยาว
แหล่งกำเนิด: รัสเซีย
บทบาท
ประจำการ: 2001–ปัจจุบัน
ผู้ใช้งาน: ดูประเทศผู้ใช้งาน
สงคราม: สงครามกลางเมืองซีเรีย
ประวัติการผลิต
ผู้ออกแบบ: มีฮาอิล คาลาชนิคอฟ
ช่วงการออกแบบ: 1994
บริษัทผู้ผลิต: คาลาชนิคอฟ คอนเซิร์น
ช่วงการผลิต: 1994
แบบอื่น: เอเค-102, เอเค-105
ข้อมูลจำเพาะ
ความยาว: 824 มม. (32.4 นิ้ว) ยืดพานท้าย  586 มม. (23.1 นิ้ว) พับพานท้าย
ความยาวลำกล้อง: 314 มม. (12.4 นิ้ว)

กระสุน: 7.62×39 มม.
ขนาดลำกล้องปืน: 7.62 มม.
การทำงาน: แรงดันแก๊ส ลูกเลื่อนหมุนตัว
อัตราการยิง: 600 นัด/นาที
ความเร็วปากกระบอก: 670 เมตร/วินาที (2,200 ฟุต/วินาที)
ระยะหวังผล: 500 เมตร (550 หลา)
ระบบป้อนกระสุน: แมกกาซีนความจุ 30 นัดแบบถอดได้
ศูนย์เล็ง: ศูนย์เปิด มีรางหางเหยี่ยวด้านข้างสำหรับกล้องเล็ง และกล้องมองกลางคืน
เอเค-104 (อังกฤษ: AK-104) เป็นรุ่นปืนยาวลำกล้องสั้นของปืนเล็กยาวเอเค-103 ซึ่งเอเค-102, เอเค-105 และเอเค-104 นั้นคล้ายกันมากในการออกแบบ ความแตกต่างเพียงอย่างเดียวคือขนาดลำกล้องปืน และแบบซองกระสุนตามส่วน โดยเอเค-104 นั้นบรรจุกระสุนขนาด 7.62×39 มม. และสามารถป้อนจากแมกกาซีนรูปแบบเอเคมาตรฐาน 7.62x39 ได้
การออกแบบ

เมื่อเทียบกับเอเค-74เอ็ม, เอเค-101 และAK-103 ซึ่งเป็นปืนเล็กยาวขนาดเต็มที่มีการออกแบบคล้ายกัน เอเค 102, 104 และ 105 มีคุณสมบัติลำกล้องปืนแบบสั้น ที่ทำให้พวกมันอยู่ตรงกลางระหว่างปืนเล็กยาวขนาดเต็มและเอเคเอส-74ยู ที่กะทัดรัดกว่า อย่างไรก็ตาม เอเค-104 ยังมีพานท้ายพอลิเมอร์ที่แข็งและพับข้างได้ ซึ่งไม่เหมือนเอเคเอส-74ยู ที่มีโครงพานท้ายสั้นกว่า เอเค 104 ใช้ศูนย์เล็งเหล็กหลังที่มีรอยบากสามารถปรับพิกัดใน 100 เมตร (109 หลา) และเพิ่มจาก 100 เมตรเป็น 500 เมตร (109 หลาถึง 547 หลา) ศูนย์หน้าเป็นเสาที่ปรับสูงได้ในสนามรบ ส่วนการปรับแนวนอนทำโดยคลังแสงก่อนแจกจ่าย ทั้งนี้ เอเค-104 มีปลอกทวีแรงถอยที่มาจากเอเคเอส-74ยู
ปืนรุ่นนี้มีสารเคลือบป้องกันการกัดกร่อนชิ้นส่วนโลหะที่ดีเยี่ยม ช่วงปลายแขน, แมกกาซีน, ฝ่าพานท้าย และคอปืนยาวทำจากพลาสติกที่มีความแข็งแรงสูง
ซีรีส์เอเค 100 ผลิตโดยโรงงานอิซห์มาชในอิเซฟก์ ประเทศรัสเซีย
ประเทศผู้ใช้งาน

อียิปต์: ใช้โดยตำรวจปฏิบัติการพิเศษ และหน่วยแบล็กคอบรา คู่ขนานเอเค 103 และเอเค 101
อิหร่าน: ผลิตโดยองค์กรอุตสาหกรรมป้องกันประเทศอิหร่าน และใช้งานโดยกองกำลังอิหร่าน รวมถึงกองกำลังตัวแทน
รัสเซีย: ใช้โดยสำนักงานรักษาความปลอดภัยแห่งชาติรัสเซีย
เวเนซุเอลา: ผลิตภายใต้ลิขสิทธิ์โดยกาบิมควบคู่ไปกับเอเค 103
ซีเรีย: มีรายงานว่า มีการส่งมอบเอเค 104 ชุดหนึ่งแก่ตำรวจ "ต่อต้านการก่อการร้าย" ของกระทรวงมหาดไทยแห่งซีเรีย ที่แนวรบเขตกูตาตะวันออก ในริฟดิมัชก์
เยเมน: ในประจำการกับบางหน่วยของกองทัพบกเยเมน
ไทย: กรมส่งกำลังบำรุงทหารบกจัดหาจากสหพันธรัฐรัสเซีย
ระเบียงภาพ

เอเค 104 ซึ่งอยู่ด้านล่างเอเค 103
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอเค 104
เอเชียนคัพ 2027

| รายละเอียดการแข่งขัน |
| --- | --- |
ประเทศเจ้าภาพ: ประเทศซาอุดีอาระเบีย
วันที่: TBA
ทีม: 24 (จาก 1 สมาพันธ์)
← 2023 2031 → 
เอเชียนคัพ 2027 (อังกฤษ: 2027 AFC Asian Cup) จะเป็นการแข่งขันครั้งที่ 19 ของเอเชียนคัพ ซึ่งเป้นการแข่งขันฟุตบอลชิงแชมป์ระหว่างประเทศทุกสี่ปีของทวีปเอเชีย  จัดโดยสมาพันธ์ฟุตบอลแห่งเอเชีย (เอเอฟซี) การแข่งขันนี้จะมีทีมชาติ 24 ทีมเข้าร่วมหลังจากขยายทีมเพิ่มขึ้นในการแข่งขันปี ค.ศ. 2019
การคัดเลือก

บทความหลัก: เอเชียนคัพ 2027 รอบคัดเลือก
รอบคัดเลือกสองรอบแรกจะเป็นส่วนหนึ่งของรอบคัดเลือกโซนเอเชีย สำหรับฟุตบอลโลก 2026 ประเทศเจ้าภาพซึ่งจะได้รับการคัดเลือกโดยอัตโนมัติสำหรับการแข่งขันเอเชียนคัพ คาดการณ์ว่าจะมีส่วนร่วมในรอบคัดเลือกเพื่อคัดเลือกฟุตบอลโลก 2026
หมู่เกาะนอร์เทิร์นมาเรียนา ซึ่งสมาคมฟุตบอลได้เป็นสมาชิกสมาพันธ์ฟุตบอลแห่งเอเชียเต็มรูปแบบลำดับที่ 47 ในการประชุมสภาครั้งที่ 30 ของสมาพันธ์เมื่อวันที่ 9 ธันวาคม ค.ศ. 2020 มีสิทธิ์เข้าร่วมการแข่งขันรอบคัดเลือกสำหรับเอเชียนคัพเท่านั้น
การคัดเลือก > ทีมที่ผ่านการคัดเลือก

| ทีม | การคัดเลือก | วันที่ | เข้าร่วมรอบสุดท้าย | เข้าร่วมครั้งล่าสุด | ผลงานดีที่สุด |
| --- | --- | --- | --- | --- | --- |
|  ซาอุดีอาระเบีย (คาดการณ์) | *Hosts !เจ้าภาพ | 01 !กุมภาพันธ์ ค.ศ. 2023 | 12 | 2023 | 1 !ชนะเลิศ (1984, 1988, 1996) |
แหล่งข้อมูลอื่น

AFC Asian Cup, the-AFC.com
| ด ค กเอเชียนคัพ 2027 |
| --- | --- |
รอบ:  รอบแรก กลุ่มเอ  กลุ่มบี  กลุ่มซี  กลุ่มดี  กลุ่มอี  กลุ่มเอฟ  รอบแพ้คัดออก  รอบชิงชนะเลิศ 
| ด ค กเอเอฟซี เอเชียนคัพ |
| --- | --- |
ทัวร์นาเม้นต์:  ฮ่องกง 1956  เกาหลีใต้ 1960  อิสราเอล 1964  อิหร่าน 1968  ไทย 1972  อิหร่าน 1976  คูเวต 1980  สิงคโปร์ 1984  กาตาร์ 1988  ญี่ปุ่น 1992  อาหรับเอมิเรตส์ 1996  เลบานอน 2000  จีน 2004  ไทย/มาเลเซีย/เวียดนาม/อินโดนีเซีย 2007  กาตาร์ 2011  ออสเตรเลีย 2015  อาหรับเอมิเรตส์ 2019  กาตาร์ 2023  ซาอุดีอาระเบีย 2027 
นัดชิงชนะเลิศ:  1956  1960  1964  1968  1972  1976  1980  1984  1988  1992  1996  2000  2004  2007  2011  2015  2019  2023 
รอบคัดเลือก:  1956  1960  1964  1968  1972  1976  1980  1984  1988  1992  1996  2000  2004  2007  2011  2015  2019  2023  2027 
ผู้เล่น:  1956  1960  1964  1968  1972  1976  1980  1984  1988  1992  1996  2000  2004  2007  2011  2015  2019  2023
เอเซีย จอยท์ พาโนราม่า

| --- | --- |
รูปแบบ: บริษัทมหาชน SET:AJP
ก่อตั้ง: 29 มิถุนายน พ.ศ. 2521
สำนักงานใหญ่: เลขที่ 222/163-166 ตึก D ชั้น 8 อาคารชุดบ้านสวนจตุจักร ซอยวิภาวดีรังสิต 17 ถนนวิภาวดีรังสิต แขวงจตุจักร เขตจตุจักร กทม.
บริษัท เอเซีย จอยท์ พาโนราม่า จำกัด (มหาชน) (อังกฤษ: ASIA JOINT PANORAMA PUBLIC COMPANY LIMITED ชื่อย่อ:AJP)  ปัจจุบันบริษัทดำเนินกิจการประกอบธุรกิจสื่อและสิ่งพิมพ์ได้แก่ การประกอบธุรกิจโทรทัศน์ผ่านดาวเทียม โดยช่วงแรกบริษัทก่อตั้งขึ้นเมื่อวันที่ 29 มิถุนายน 2521 เพื่อประกอบกิจการเหมืองแร่ดีบุกในทะเล บริษัทเปิดดำเนินการเมื่อวันที่ 2 มกราคม 2522 และเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 9 กรกฎาคม 2522 ต่อมาบริษัทฯ ได้จดทะเบียนแปลงสภาพเป็นบริษัทมหาชน เมื่อวันที่ 9 มิถุนายน 2537
บริษัทได้เปลี่ยนชื่อเป็น บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) เมื่อวันที่ 19 พฤษภาคม 2540 เพื่อให้สอดคล้องกับวัตถุประสงค์หลักในการประกอบกิจการเหมืองแร่ ซึ่งมิได้จำกัดเฉพาะการทำเหมืองแร่ดีบุก ในปี 2547 บริษัทได้ขยายธุรกิจเพิ่มขึ้นซึ่งเป็นธุรกิจที่เกี่ยวข้องกับพลังงาน โดยบริษัทได้ดำเนินการค้าน้ำมันสำเร็จรูปเบนซินออกเทน 91 และ 95 รวมถึงดีเซลหมุนเร็ว
ในปี พ.ศ. 2548	บริษัทได้ขยายธุรกิจพลังงานเพิ่มขึ้นโดยได้ทำการผลิตและจำหน่ายผลิตภัณฑ์ น้ำมันหล่อลื่นในเครื่องหมายการค้าของตัวเองและรับจ้างผลิต บริษัทได้หยุดประกอบธุรกิจหลักในด้านพลังงาน โดยหยุดการขายน้ำมันเชื้อเพลิงตั้งแต่วันที่ 21 เมษายน 2553 และในวันที่ 1 ธันวาคม 2553 โดยบริษัทได้เปลี่ยนการประกอบธุรกิจหลักด้านพลังงานมาเป็นด้านสื่อและสิ่งพิมพ์ โดยประกอบธุรกิจโทรทัศน์ผ่านดาวเทียม เพื่อแทนธุรกิจเดิมที่ได้หยุดการดำเนินงาน รวมทั้งมีวัตถุประสงค์เพื่อให้หลักทรัพย์ของบริษัทมีคุณสมบัติเพียงพอที่จะกลับมาซื้อขายในตลาดหลักทรัพย์ฯ อีกครั้ง
บริษัทได้มีการขยายช่องทางในการประกอบธุรกิจด้านสื่อวิทยุกระจายเสียง โดยได้รับสิทธิร่วมดำเนินรายการวิทยุกับ บริษัท เอ.ซี. เรคคอร์ดส์ จำกัด โดยเป็นตัวแทนขายโฆษณาและขายเวลาสถานีวิทยุกระจายเสียงแห่งประเทศไทย ความถี่ เอฟ.เอ็ม. 97.00MHz ตั้งแต่วันที่ 1 สิงหาคม 2554 ถึงวันที่ 31 พฤษภาคม 2555 แต่อย่างไรก็ตามบริษัทได้หยุดดำเนินธุรกิจด้านสื่อวิทยุกระจายเสียง ตั้งแต่วันที่ 1 มิถุนายน 2555 เนื่องจากผลประกอบการไม่เป็นตามที่ประมาณการไว้ ปัจจุบันบริษัทประกอบธุรกิจโทรทัศน์ผ่านดาวเทียมเพียงธุรกิจเดียวบริษัทได้มีการเปลี่ยนแปลงชื่อบริษัทจากเดิม บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) (STRD) เป็น บริษัท เอเซีย จอยท์ พาโนราม่า จำกัด (มหาชน) (AJP) เมื่อวันที่ 6 ธันวาคม 2555ต่อมาได้เปลี่ยนชื่อเป็นบริษัท ดีมีเตอร์ คอร์ปอเรชั่น จำกัด (มหาชน) เมื่อวันที่ 14 สิงหาคม 2558 เพื่อให้สอดคล้องกับวัตถุประสงค์หลักในการประกอบธุรกิจมีเดีย และพลังงานทดแทน กับการเปลี่ยนชื่อบริษัทฯ แต่จำกัดเฉพาะวิทยุกระจายเสียง และต่อมาได้เปลี่ยนชื่อบริษัทใหม่ครั้งสุดท้าย เป็น บริษัท ดีมีเตอร์ เวนเจอร์ 8 คอร์ปอเรชั่น จำกัด (มหาชน) ใช้ชื่อภาษาอังกฤษคือ Demeter Venture 8 Corporation Public Company Limited เพื่อให้สอดคล้องกับการเปลี่ยนแปลงชื่อบริษัทฯที่กำหนดไว้
เอเซีย พรีซิชั่น

| --- | --- |
ประเภท: ยานยนต์
อุตสาหกรรม: สินค้าอุตสาหกรรม
รูปแบบ: บริษัทมหาชน SET:APCS
ก่อตั้ง: 7 ธันวาคม พ.ศ. 2537
สำนักงานใหญ่: นิคมอุตสาหกรรมอมตะนคร เลขที่ 700/331 หมู่ที่ 6 ตำบลดอนหัวฬ่อ อำเภอเมือง ชลบุรี 
เว็บไซต์: http://www.asiaprecision.com
บริษัท เอเซีย พรีซิชั่น จำกัด (มหาชน) (อังกฤษ: ASIA PRECISION PUBLIC COMPANY LIMITED ชื่อย่อ:APCS)  บริษัทก่อตั้งขึ้นเมื่อวันที่ 7 ธันวาคม 2537 เดิมชื่อ บริษัท อีสเทิร์น เอเซีย พรีซิชั่น ออโตพาร์ท อินดัสตรี จำกัด โดยมีวัตถุประสงค์ในการประกอบธุรกิจ คือ การผลิตและจำหน่ายชิ้นส่วนโลหะที่มีความเที่ยงตรงสูง ผลิตภัณฑ์ของบริษัทเป็นชิ้นส่วนที่ทำมาจากโลหะ เช่น เหล็กกล้า เหล็กหล่อ เหล็กทุบขึ้นรูป สแตนเลส และอะลูมิเนียม เพื่อใช้ในอุตสาหกรรมหลายประเภท เช่น อุตสาหกรรมยานยนต์ อุตสาหกรรมอุปกรณ์สำนักงาน
วันที่ 4 มกราคม 2554 บริษัทได้จดทะเบียนแปรสภาพเป็นบริษัทมหาชนและเปลี่ยนชื่อเป็น บริษัท เอเซีย พรีซิชั่น จำกัด (มหาชน) ปัจจุบัน บริษัทมีบริษัทย่อยจำนวน 3 บริษัท ได้แก่ บริษัท เอทู เทคโนโลยี จำกัด บริษัท พีทู พรีซิชั่น จำกัด และ PT. API PRECISION เป็นการร่วมทุนกับ PT. Patec Presisi Engineering
ผลิตภัณฑ์ของบริษัทที่นำไปใช้เป็นส่วนประกอบในอุตสาหกรรมต่างๆดังนี้
อุตสาหกรรมยานยนต์
อุตสาหกรรมคอมเพรสเซอร์เครื่องปรับอากาศและเครื่องทำความเย็น
อุตสาหกรรมกล้องถ่ายภาพดิจิตอล
ก้านกล้วย (แก้ความกำกวม)

ก้านกล้วย อาจหมายถึง
ก้านกล้วย - ส่วนหนึ่งของต้นกล้วย
ก้านกล้วย 1 - ภาพยนตร์แอนิเมชันอิงประวัติศาสตร์เรื่อง ก้านกล้วย (Khan Kluay) ซึ่งสร้างจากเหตุการณ์การเสียกรุงศรีอยุธยาครั้งที่หนึ่ง - สงครามยุทธหัตถี
ก้านกล้วย 2 - ภาพยนตร์แอนิเมชันอิงประวัติศาสตร์ ภาคต่อของ ก้านกล้วย สร้างจากเหตุการณ์การบุกหงสาวดี
ก้านกล้วยผจญภัย - การ์ตูนซีรีส์ทางโทรทัศน์เป็นภาคแยกจากภาพยนตร์ เล่าเรื่องราวของก้านกล้วยวัยเด็กในหมู่บ้านหินขาว ที่ออกผจญภัยกับชบาแก้วและเพื่อน ๆ เพื่อตามหาแม่ และต้องหนีการไล่ล่าจาก เสือเจ้าป่า งูยักษ์ และอีแร้งจอมโหด
ก้านกล้วย (แฟรนไชส์) - แฟรนไชส์ภาพยนตร์แอนิเมชันอิงประวัติศาสตร์ มีทั้งภาพยนตร์ 2 ภาค ซีรีส์ทางโทรทัศน์ชื่อก้านกล้วยผจญภัย ตุ๊กตา ของเล่น สมุดระบายสี และวิดีโอเกม
ก้านกล้วย (ตัวละคร) - ตัวเอกของภาพยนตร์แอนิเมชันสามมิติ "ก้านกล้วย" เป็นช้างสีฟ้าตัวกลม ที่กล้าหาญและรักครอบครัว
เอสเอช-60 ซีฮอว์ก

| เอสเอช-60 / เอ็มเอช-60 ซีฮอว์ก |
| --- | --- |

ข้อมูลทั่วไป
บทบาท: เฮลิคอปเตอร์ทางน้ำหลากภารกิจ
บริษัทผู้ผลิต: ซิคอร์สกี้ แอร์คราฟท์
สถานะ: ประจำการ
ผู้ใช้งานหลัก: กองทัพเรือสหรัฐ กองทัพเรือไทย
ประวัติ
สร้างเมื่อ: ทศวรรษที่ 2513-ปัจจุบัน
เริ่มใช้งาน: พ.ศ. 2527
เที่ยวบินแรก: 12 ธันวาคม พ.ศ. 2522
พัฒนาจาก: ยูเอช-60 แบล็กฮอว์ก
สายการผลิต: เอชเอช-60 เจย์ฮอว์ก มิตซูบิชิ เอสเอช-60
เอสเอช-60/เอ็มเอช-60 ซีฮอว์ก (อังกฤษ: SH-60/MH-60 Seahawk) เป็นเฮลิคอปเตอร์หลากภารกิจที่มีเครื่องยนต์เทอร์โบชาฟท์สองเครื่องยนต์ โดยมีพื้นฐานโครงสร้างมาจาก ยูเอช-60 แบล็กฮอว์ก และเฮลิคอปเตอร์ตระกูลซิคอร์สกี้ เอส-70 การดัดแปลงที่เด่นชัดที่สุดคือที่ส่วนหางเพื่อลดรอยขูดขีดที่อาจเกิดขึ้นเมื่อลงจอดบนดาดฟ้าเรือ
กองทัพเรือสหรัฐใช้โครงสร้างของ เอช-60 พัฒนารุ่นที่มีชื่อว่า เอสเอช-60 บี เอสเอช-60 เอฟ เอชเอช-60 เอช เอ็มเอช-60 อาร์ และเอ็มเอช-60 เอส มันสามารถใช้ได้บนเรือฟริเกต เรือพิฆาต เรือลาดตระเวน เรือสนับสนุนการรบ เรือโจมตีสะเทินน้ำสะเทินบก หรือเรือบรรทุกเครื่องบิน ซีฮอว์กสามารถใช้ทำหน้าที่ในสงครามปราบเรือดำน้ำ สงครามใต้น้ำ สงครามทำลายกำลังพื้นผิว สงครามพิเศษทางน้ำ ภารกิจค้าหาและช่วยเหลือ การกิจค้นหาและช่วยเหลือการรบ การส่งกำลังเพิ่มเติมทางดิ่ง และการเคลื่อนย้ายคนเจ็บ